पाएं अपने शहर की ताज़ा ख़बरें और फ्री ई-पेपरडाउनलोड करें
सूबे में कोरोना बेकाबू होता जा रहा है। शनिवार को 24 घंटे में फिर 7000 पाॅजिटिव मरीज मिले। लुधियाना में सुपर स्प्रैड दिखा। कोरोनाकाल के सबसे ज्यादा 1600 नए मरीज मिलने से प्रशासन में हड़कंप मच गया है। सबसे ज्यादा 18 मौतें भी यहीं हुईं। संक्रमण का अंदाजा इसी बात से लगा सकते हैं कि जहां 131 मरीजों की वायरस से मौत हो गई है वहीं 7016 नए मरीज मिले हैं।
कुल संक्रमितों का आंकड़ा 375170 हो गया है। बठिंडा में कोरोनाकाल की सबसे ज्यादा 15 मौतें रिकाॅर्ड हुई हैं। अभी तक सूबे में कुल 9183 मरीजों की संक्रमण से मौत हो चुकी है। एक्टिव मरीजों की बात करें तो सूबे में 58368 मरीज विभिन्न अस्पतालों में भर्ती हैं। 4448 मरीज 24 घंटे में संक्रमण से ठीक भी हुए हैं। अब तक ठीक हो चुके मरीजों का आंकड़ा 310601 हो गया है। हालांकि रिकवरी रेट 82.2 फीसदी के स्तर पर ही बना हुआ है।
देश में 3.92 लाख नए मरीज, 3.07 लाख 1 दिन में ठीक हुए
देश में शनिवार को कोरोना के 3.92 लाख नए मरीज मिले। वहीं, 3.07 लाख लोगों ने बीमारी को मात दी। यह एक दिन में ठीक होने वालों का यह अब तक का सबसे बड़ा आंकड़ा है। देश में अब तक 1.59 करोड़ लोग रिकवर हो चुके हैं। यूपी में 30 हजार नए मरीज मिले, जबकि 38,826 ठीक हुए। वहीं, दिल्ली में 25,219 नए मरीज मिले लेकिन 27,421 लोग ठीक हुए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn